
Nr.909


RAPORT

asupra proiectului de Lege pentru aprobarea Ordonanţei de Urgenţă nr.189/1999 privind alocarea în anul 1999 a sumei de 50 miliarde lei Serviciului de Informaţii Externe
In urma examinării proiectului de Lege pentru aprobarea Ordonanţei de Urgenţă nr.189/1999 privind alocarea în anul 1999 a sumei de 50 miliarde lei Serviciului de Informaţii Externe în şedinţa din 02 februarie 2000, propunem ca acesta să fie supus spre dezbatere şi adoptare în forma prezentată.

Următorul amendament al Comisiei pentru apărare, ordine publică şi siguranţă naţională a fost supus analizei şi respins cu majoritate de voturi.

	Nr.

crt.
	Articolul

(textul iniţial)
	Amendamentul propus (autorul)


	Motivare

	1.
	Art.1. “Prin derogare de la prevederile art.9 din Ordonanţa de Urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, se aprobă acordarea de către Fondul Proprietăţii de Stat a sumei de 50 miliarde lei, Serviciului de Informaţii Externe, din încasările realizate în cursul anului 1999 ca urmare a privatizării societăţilor comerciale, prin diminuarea sumelor datorate bugetului de stat.”
	Art.1. “Prin derogare de la prevederile art.9 din Ordonanţa de Urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, se aprobă alocarea de la bugetul de stat a sumei de 50 miliarde lei, Serviciului de Informaţii Externe, din încasările realizate în cursul anului 1999 de către Fondul Proprietăţii de Stat, ca urmare a privatizării societăţilor comerciale”
	1.Corelarea conţinutului reglementării cu titlul actului normativ care face referire la “alocarea” unei sume şi pentru realizarea unui plus de conciziune normativă.

	
	
	
	2. Amendamentul propus implică operaţiunea de introducere a sursei de finanţare în buget şi apoi redistribuirea sumelor ceea ce înseamnă rectificare cu toate implicaţiile aferente.


Prezentul proiect de Lege face parte din categoria legilor ordinare.

